**♦ SEMNELE TIMPULUI**

*Gavriil Stiharul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aud glasuri din lemn,

văd şarpele din râu,

curge undelemn

din bobul de grâu

şi văd semn.

Văd ierburi pe stânci

şi fum de polen,

şi urme adânci

lăsate ca semn

de furnici.

Semne-n izvoare,

aud în fântâni

plânsul din floare

şi văd în aluni

semn mare.

Scripturile vorbesc

despre ape rele,

cuvânt dumnezeiesc

despre cer şi stele:

semn ceresc.

Pe cei osândiţi

iadul stă să-i dea,

pe cei înghiţiţi

marea stă şi ea:

semn din sfinţi.

Aud glasul din lemn,

văd şarpele pe drum

şi eu mai văd un semn

în tot ce e acum

semn din semn.